**SUSISIEKIMO KOMUNIKACIJŲ STATYBOS DARBŲ, KURIŲ VERTĖ YRA MAŽESNĖ KAIP 500 TŪKST. EUR BE PVM, TECHNINĖS PRIEŽIŪROS PASLAUGŲ CENTRALIZUOTO PIRKIMO PAGRINDINĖ SUTARTIS**

20\_\_ m. ............................. d. Nr. ...............

Kaunas

***(Nurodyti Vartotojo pavadinimą)*** (toliau – Vartotojas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Vartotojo vardu pagrindą (pvz., įstatai / nuostatai, prokūra, įgaliojimas***), ir ***(nurodyti Paslaugų teikėjo pavadinimą***) (toliau – Paslaugų teikėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Paslaugų teikėjo vardu pagrindą (pvz., įstatai / nuostatai, prokūra, įgaliojimas)***, toliau Vartotojas ir Paslaugų teikėjas vadinami Šalimis, vadovaudamiesi (-osi) 20\_\_......................... d. preliminariąja sutartimi Nr. ............., sudarė šią sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkursas** –Užsakovo 202.. m. ........................ d. paskelbtas susisiekimo komunikacijų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugų viešojo centralizuoto pirkimo atviras konkursas (pirkimo Nr. ...............; nuoroda į paskelbtus pirkimo dokumentus ...................................).

1.2. **Mediana** –Nurodytiems darbuotojams mokama mėnesio darbo užmokesčio mediana, ne mažesnė kaip Preliminariosios sutarties 3 priedo 2 lentelėje, nurodyta Sutarties 20.20 papunktyje.

1.3. **Nurodyti darbuotojai** –Vartotojo nurodytas užduotis faktiškai atliksiantys darbuotojai, įskaitant ir subrangovų darbuotojus, tai yra susisiekimo komunikacijų statybos darbų techninės priežiūros paslaugas faktiškai teiksiantys darbuotojai (išskyrus Paslaugų teikėjo administracijos darbuotojus, kurie tiesiogiai neteikia perkamų paslaugų), kurių sąrašas turi būti pateikiamas Vartotojui ne vėliau kaip per 3 darbo dienas nuo Sutarties įsigaliojimo, kaip reikalaujama Sutarties 20.14 papunktyje.

1.4. **Pagrindinė sutartis** – susisiekimo komunikacijų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugų sutartis, kurią sudaro Vartotojas ir Paslaugų teikėjas, vadovaudamiesi Preliminariosios sutarties nuostatomis.

1.5. **Pasiūlymas** – vadovaujantis Konkurso sąlygomis kiekvieno iš Paslaugų teikėjų parengtas ir Užsakovui / Vartotojui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Paslaugų teikėjo dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.6. **Paslaugos** – susisiekimo komunikacijų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugos, atitinkančios techninę specifikaciją, nurodytą Sutarties 1 priede, ir kurios turi būti teikiamos Vartotojui pagal Sutartį.

1.7. **Paslaugų įkainis** – Paslaugų įkainis, nurodytas Sutarties 10 punkte.

1.8. **Preliminarioji sutartis** – 20.. m. (*nurodyti mėnesį) (nurodyti dieną*) susisiekimo komunikacijų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugų centralizuoto pirkimo preliminarioji sutartis Nr. (*nurodyti*), kuri nustato sąlygas, taikomas pagrindinėms sutartims, sudarytoms Preliminariosios sutarties galiojimo laikotarpiu.

1.9. **SMD vertė** – objekto statybos montavimo darbų, tvarkybos darbų ir objekto statybos darbų sutartyje numatytų papildomų darbų, jei tokia galimybė rangos sutartyje buvo numatyta (tyrimų, projektavimo ir pan. paslaugų vertės neįskaičiuojamos), vertė be pridėtinės vertės mokesčio (toliau – PVM) yra ........... Eur be PVM (...................... Eur su PVM) *(įrašyti) (jei statybos darbų įkainiai buvo peržiūrėti pagal statybos darbų sutartyje nustatytas darbų įkainių peržiūros taisykles, atitinkamai šiame punkte perskaičiuojama (didėja arba mažėja) SMD vertė.*  Suinteresuota Šalis raštu turi kreiptis į kitą Šalį dėl SMD vertės perskaičiavimo. Susitarimai dėl SMD vertės perskaičiavimo įforminami Šalių pasirašomu susitarimu, kuris yra neatskiriama Sutarties dalis.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Preliminariojoje sutartyje nustatytas Šalių santykių dėl Paslaugų teikimo reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Paslaugų teikėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Paslaugų teikėjas pareiškia ir garantuoja, kad:

5.1. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas Konkurse ar teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS IR TEISINIAI SANTYKIAI**

7. Paslaugų teikėjas įsipareigoja suteikti šias paslaugas: statybos darbų sutarties (sutarčių) [***įrašyti sutarties (sutarčių) pavadinimą, datą, numerį ir kitą, Vartotojo nuomone, svarbią informaciją, nurodant objektą (objektus)***] statybos darbų techninės priežiūros paslaugas. Planuojamas statybos darbų laikotarpis yra ..................... *(įrašyti laikotarpį mėnesiais).* Reikalavimai Paslaugų teikimui nurodyti Paslaugų techninėje specifikacijoje (Sutarties 1 priedas).

8. Šalys aiškiai susitaria, kad Paslaugų teikėjo prievolė teikti Paslaugas pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Vartotojas sumoka pagal Sutarties 10 punkte nurodytą Paslaugų įkainį, Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė yra ......... Eur be PVM (apskaičiuojama SMD vertę be PVM dauginant iš Paslaugų teikėjo įkainio procentais). Paslaugų teikėjo Pasiūlymo kaina – ........ Eur su PVM. Jei statybos darbų įkainiai buvo peržiūrėti pagal statybos darbų sutartyje nustatytas darbų įkainių peržiūros taisykles, atitinkamai šiame punkte koreguojama (didėja arba mažėja) pradinės Sutarties vertė. Suinteresuota Šalis raštu turi kreiptis į kitą Šalį dėl pradinės Sutarties vertės perskaičiavimo. Susitarimai dėl pradinės Sutarties vertės perskaičiavimo įforminami Šalių pasirašomu susitarimu, kuris yra neatskiriama Sutarties dalis.

Atnaujinto tiekėjų varžymosi metu nustatytas siūlomų Paslaugų įkainis procentine išraiška (kai Pagrindinė sutartis sudaroma atnaujinant tiekėjų varžymąsi) arba Preliminariosios sutarties 3 priedo 1 lentelėje nurodytas Paslaugų įkainis (kai Pagrindinė sutartis sudaroma neatnaujinant tiekėjų varžymosi) *(pasirinkti reikiamą)*, pagal kurį bus mokama už faktiškai suteiktas Paslaugas, yra ........... proc. Į Paslaugų įkainį be PVM turi būti įskaičiuoti visi mokesčiai (išskyrus PVM), transporto ir jo aptarnavimo, patalpų, ryšio priemonių ir jų paslaugų, kompiuterių ir jų aptarnavimo paslaugų, paslaugų organizavimo ir vykdymo, matavimų ir visos kitos išlaidos, susijusios su Paslaugomis ir atsiradusios iki jų perdavimo Vartotojui Sutartyje nustatyta tvarka. Paslaugų teikėjas neturi teisės reikalauti padengti jokių išlaidų, viršijančių Paslaugų įkainį.

11. Į pradinės Sutarties vertę neįskaičiuotos tos vertės, kurios gali atsirasti dėl paslaugų kiekio (apimties) keitimo taikymo, nurodyto Sutarties 12 punkte. Sutarčiai taikoma fiksuoto įkainio kainodara. Sutarties 10 punkte nurodytas Paslaugų įkainis yra fiksuotas, nustatytas visam Sutarties galiojimo laikotarpiui ir nekeičiamas.

12. Jei vykdant Sutartį būtina įsigyti papildomų Paslaugų kiekių (apimčių), nes objekto SMD vertė, nurodyta Sutarties 1.9 papunktyje, padidėja dėl objekto rangos darbų sutarties apimtyje atliktų papildomų darbų kiekių (apimčių), t. y. viršijama pradinės Sutarties vertė, nurodyta Sutarties 10 punkte, Sutartis keičiama Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies 2–5 punktuose ir 2 dalyje nustatyta tvarka. Susitarimai dėl kiekio (apimties) keitimo turi būti įforminti raštu (susitarimu), pagrįsti dokumentais, Šalių suderinti ir laikomi sudėtine Sutarties dalimi.

13. Paslaugoms taikytino PVM (jei taikomas) perskaičiavimas:

13.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui;

13.3. suinteresuota Šalis raštu kreipiasi į kitą Šalį dėl PVM tarifo perskaičiavimo ir atitinkamai perskaičiuojama pradinės Sutarties vertė be PVM. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi;

13.4. pasikeitęs Paslaugoms taikytinas PVM tarifas taikomas tik po teisės akto, kuriuo pakeičiamas Paslaugoms taikomas PVM, įsigaliojimo teikiamoms Paslaugoms.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

14. Vartotojas neįsipareigoja nupirkti Paslaugų už visą pradinės Sutarties vertę. Vartotojas įsipareigoja pagal Sutarties 10 punkte nustatytą įkainį sumokėti Paslaugų teikėjui už faktiškai suteiktas Paslaugas.

15. Galutinė kaina, kurią Vartotojas turi sumokėti Paslaugų teikėjui, priklauso nuo tinkamai vykdant Sutartį suteiktų Paslaugų apimties.

**V SKYRIUS**

**ATSISKAITYMO TVARKA**

16. Už kiekvieną mėnesį suteiktas Paslaugas Paslaugų teikėjas turi pateikti Vartotojui atsiskaitymo dokumentus, kuriuos sudaro: PVM sąskaita faktūra; ataskaitinio mėnesio pažyma apie suteiktų Paslaugų vertę; ataskaitinio mėnesio suteiktų Paslaugų perdavimo ir priėmimo aktas. Už suteiktas Paslaugas Paslaugų teikėjui sumokama kas mėnesį tokia tvarka: atitinkamo statybos rangovo (rangovų) atliktų kas mėnesį statybos darbų vertę padauginant iš įkainio (procento), nurodyto Sutarties 10 punkte.

17. Paslaugų teikėjas iki kiekvieno mėnesio 5 dienos Vartotojui pateikia faktiškai per praėjusį mėnesį suteiktų Paslaugų perdavimo ir priėmimo aktą, kuris, nenustačius trūkumų arba per Vartotojo nustatytą terminą juos pašalinus, per 5 darbo dienas suderinamas ir abiejų Šalių pasirašomas. Aktai pasirašomi elektroniniu būdu, o Vartotojui pareikalavus turi būti pateikti ir popieriniai aktų variantai. Pagal suderintus su Vartotoju faktiškai per praėjusį mėnesį suteiktų Paslaugų perdavimo ir priėmimo aktus Paslaugų teikėjas išrašo ir per 10 (dešimt) kalendorinių dienų pateikia Vartotojui sąskaitą faktūrą.

Paskutinio(-ių) mokėjimo(-ų) suma mažinama atėmus sulaikymo sumą, kuri iš viso sudaro 10 proc. nuo Sutarties 10 papunktyje nurodytos sumos su PVM (jei taikomas).

Galutinio mokėjimo sumą Paslaugų teikėjas gali gauti tik tada, kai pasirašomas galutinis darbų perdavimo ir priėmimo aktas (baigiamasis visų pagal rangos sutartį (-is) atliktų darbų priėmimas) ir Rangovas ištaiso visus defektus, įvardytus darbų perdavimo ir priėmimo metu, o Paslaugų teikėjas raštu patvirtina apie tokį defektų ištaisymą bei surašomas ir patvirtinamas Statybos užbaigimo dokumentas (elektroninis dokumentas).

Galutinio mokėjimo suma yra lygi sulaikymo sumai, kurią Vartotojas privalo sumokėti Paslaugų teikėjui.

18. Sąskaitos faktūros Vartotojui teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (elektroninės paslaugos ,,E. sąskaita“ svetainė pasiekiama adresu www.esaskaita.eu).

Elektroninės sąskaitos faktūros priimamos ir apdorojamos naudojantis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

Vartotojas atsiskaito už tinkamai suteiktas Paslaugas per 30 (trisdešimt) kalendorinių dienų nuo sąskaitos faktūros gavimo dienos.

**VI SKYRIUS**

**ŠALIŲ ĮSIPAREIGOJIMAI**

19. Vartotojas įsipareigoja:

19.1. priimti Sutartyje nustatytus reikalavimus atitinkančias Paslaugas;

19.2. sumokėti Paslaugų teikėjui už faktiškai suteiktas Paslaugas pagal Sutarties 10 punkte nurodytą Paslaugų įkainį;

19.3. atsiskaityti su Paslaugų teikėju Sutarties V skyriuje nustatyta tvarka ir terminais. Paslaugų teikėjui pareikalavus, mokėti jam 0,02 proc. dydžio delspinigius nuo sąskaitoje faktūroje nurodytos sumos be PVM už kiekvieną uždelstą dieną;

19.4. Paslaugų teikėjui suteikti visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Vartotojui;

19.5. pašalinti Paslaugų teikėjo pranešime (įspėjime) nurodytas aplinkybes, kurios trukdo tinkamai ir laiku vykdyti šią Sutartį, jeigu jos priklauso nuo Vartotojo valios.

20. Paslaugų teikėjas įsipareigoja:

20.1. savo rizika ir sąskaita tinkamai teikti Paslaugas pagal šią Sutartį ir Vartotojo nurodymus bei pateiktus dokumentus ir užtikrinti, kad suteiktos Paslaugos atitiktų Sutarties 1 priede nurodytos techninės specifikacijos reikalavimus;

20.2. per 3 (tris) darbo dienas nuo Sutarties įsigaliojimo suderinti su Vartotoju ir jam pateikti visų statybos techninės priežiūros vadovų (specialistų), įskaitant ir kultūros paveldo apsaugos specialistą ir/ar FIDIC inžinierių (jei tokie specialistai reikalaujami), numatomų paskirti vykdyti konkretaus objekto sutartinius Paslaugų teikėjo įsipareigojimus, sąrašą, kuriame būtų nurodyta minėtiems specialistams (aiškiai išskiriant pagrindinį bendrosios statinio statybos techninės priežiūros vadovą) numatoma priskirti veiklos sritis, specialisto kvalifikacija, reikalinga tinkamai suteikti Paslaugas;

20.3. kartu su Sutarties 20.2 papunktyje nurodytu sąrašu pateikti ir visų specialistų kvalifikaciją patvirtinančių dokumentų (atestatų) kopijas;

20.4. užtikrinti tinkamą Paslaugų teikimą visu atliekamų statybos darbų sutartinių įsipareigojimų vykdymo metu ir atsakyti už blogą Paslaugų kokybę;

20.5. savarankiškai apsirūpinti Paslaugoms teikti reikalingais materialiniais ištekliais;

20.6. laikytis Lietuvos Respublikos teisės aktų nuostatų ir užtikrinti, kad jų laikytųsi jo darbuotojai. Paslaugų teikėjas garantuoja Vartotojui nuostolių atlyginimą, jei Paslaugų teikėjas ar jo darbuotojai nesilaikytų Lietuvos Respublikos teisės aktų ir dėl to būtų pateikti kokie nors reikalavimai ar pradėti procesiniai veiksmai;

20.7. vykdyti teisėtus Vartotojo nurodymus, susijusius su šios Sutarties vykdymu. Jeigu Paslaugų teikėjas mano, kad Vartotojo nurodymai viršija šios Sutarties reikalavimus, jis apie tai praneša Vartotojui per 5 (penkias) dienas nuo tokio nurodymo gavimo dienos;

20.8. užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis Lietuvos Respublikos teisės aktų, naudojantis priimtomis ir visuotinai pripažintomis sistemomis;

20.9. savo sąskaita apsaugoti ir apginti Vartotoją nuo bet kokių ieškinių, reikalavimų, nuostolių ar žalos, kylančios iš bet kokio Paslaugų teikėjo veiksmo ar neveikimo teikiant Paslaugas, įskaitant ir bet kokius teisinių nuostatų pažeidimus;

20.10. nustačius, kad Paslaugos suteiktos netinkamai, yra trūkumų, klaidų, netikslumų, neatlygintinai ištaisyti visus netikslumus, klaidas ar trūkumus ir padengti visus dėl netinkamo Paslaugų suteikimo Vartotojo patirtus nuostolius;

20.11. laiku įspėti Vartotoją dėl aplinkybių, kurios trukdo tinkamai ir laiku teikti Paslaugas ir pateikti tai patvirtinančius dokumentus;

20.12. ataskaitas parengti vadovaujantis techninėje specifikacijoje (Sutarties 1 priedas) nustatytais reikalavimais ir pateikti Vartotojui techninėje specifikacijoje nustatyta tvarka bei terminais;

20.13. teikti audito ir kitoms patikrinimus vykdančioms įstaigoms visą reikalaujamą informaciją (dokumentus) šios Sutarties įgyvendinimo laikotarpiu ir šiai Sutarčiai pasibaigus;

20.14. sudarius Sutartį, bet ne vėliau kaip per 3 darbo dienas nuo Sutarties įsigaliojimo, pateikti Vartotojui Nurodytų darbuotojų sąrašą, jame nurodant vardus, pavardes, gimimo datas, kiekvieno darbuotojo funkcijas (pareigas) vykdant šią konkrečią Sutartį ir jiems siūlomo mokėti darbo užmokesčio mėnesio medianą. Paslaugų teikėjo sąraše Nurodytų darbuotojų Mediana turi būti ne mažesnė, kaip nurodyta Preliminariosios sutarties 3 priedo 2 lentelėje. Sutarties vykdymo metu, pasikeitus nurodytai informacijai, Paslaugų teikėjas nedelsdamas privalo informuoti Vartotoją ir pateikti atnaujintą Nurodytų darbuotojų sąrašą *(ši nuostata taikoma, jeigu Paslaugų teikėjui už socialinį kriterijų buvo paskirta daugiau kaip 0 balų)*;

20.15. užtikrinti, kad kiekvienas Paslaugų teikėjo paskirtas specialistas (statybos techninės priežiūros vadovas / kultūros paveldo apsaugos specialistas) būtų pajėgus skirti reikiamą laiką Paslaugoms teikti visu Sutarties galiojimo laikotarpiu. Jei Paslaugų teikėjo paskirtas specialistas neužtikrina šio įsipareigojimo vykdymo, jis turi būti pakeistas kitu Paslaugų teikėjo pasiūlyme nurodytu atitinkamos kvalifikacijos ir patirties (patirties reikalavimas taikomas statybos techninės priežiūros vadovams) specialistu, užtikrinančiu šio įsipareigojimo vykdymą;

20.16. užtikrinti, kad Paslaugas teiks reikiamos kvalifikacijos specialistai, nurodyti prie Sutarties pridedamame sąraše. Jei Sutarties vykdymo metu būtina keisti sąraše nurodytus specialistus (kai tai susiję su Sutartyje nurodytų asmenų liga, darbo santykių su jais nutraukimu ir kitomis panašiomis aplinkybėmis), Paslaugų teikėjas apie tai turi nedelsdamas pranešti raštu Vartotojui ir, raštu suderinęs su Vartotoju, pakeisti juos lygiaverčiais (ne žemesnės kvalifikacijos) specialistais. Jei Paslaugų teikėjas neranda kito lygiaverčio specialisto, Vartotojas turi teisę vienašališkai nutraukti Sutartį;

20.17. iki Paslaugų teikimo pradžios pateikti Vartotojui įrodymą, kad Paslaugų teikėjas yra apdraudęs savo civilinę atsakomybę 43 400 Eur dydžio sumai, kaip nustatyta Lietuvos Respublikos statybos įstatyme. Draudimas turi galioti, iki bus įvykdyti visi pagal rangos darbų sutartį prisiimti įsipareigojimai, t. y. surašomas statybos darbų užbaigimo dokumentas;

20.18. užtikrinti, kad Sutartį vykdys tam turintys teisę asmenys;

20.19. *(Taikoma, kai pradinės Sutarties vertė yra 10 000 Eur ar didesnė)*:

per 5 (penkias) darbo dienas nuo Sutarties pasirašymo dienos pateikti Vartotojui 5 procentų nuo Sutarties 10 punkte nurodytos pradinės Sutarties vertės dydžio Sutarties įvykdymo užtikrinimą, išduotą banko, kredito unijos, kito turinčio teisę teikti šias paslaugas garantuotojo (toliau – ir garantas) ar draudimo bendrovės (toliau – ir laiduotojas), galiojantį iki Sutarties galiojimo termino pabaigos, ir jo apmokėjimą patvirtinantį dokumentą (jeigu Paslaugų teikėjas pateikia draudimo bendrovės išduotą Sutarties įvykdymo užtikrinimą).

Sutarties užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo rašytinio pranešimo iš Vartotojo gavimo apie Paslaugų teikėjo Sutartyje nustatytų įsipareigojimų dalinį ar visišką jų nevykdymą arba netinkamą vykdymą ir (ar) Sutarties nutraukimą dėl Paslaugų teikėjo padaryto esminio Sutarties pažeidimo sumokėti Vartotojui Sutarties įvykdymo užtikrinimo sumą, pinigus pervedant į Vartotojo nurodytą sąskaitą. Negali būti nurodyta, kad garantas (laiduotojas) atsako tik už tiesioginių nuostolių atlyginimą. Garantas (laiduotojas) neturi teisės reikalauti, kad Vartotojas pagrįstų savo reikalavimą, negali užtikrinimo sumos išmokėjimo sieti su Vartotojo veiksmais, vykdant Sutartį. Jei teikiamas draudimo bendrovės išduotas dokumentas, jame turi būti nurodyta sąlyga, kad, esant prieštaravimams tarp šio dokumento teksto ir draudimo bendrovės taisyklių nuostatų, pirmumo teisė bus teikiama šio dokumento tekstui.

Vartotojas pranešime garantui (laiduotojui) nurodys, kad Sutarties užtikrinimo suma jam priklauso dėl to, kad Paslaugų teikėjas iš dalies ar visiškai neįvykdė Sutarties ir (arba) ji buvo nutraukta dėl Paslaugų teikėjo padaryto esminio Sutarties pažeidimo. Sutarties užtikrinimas, neatitinkantis šiame Sutarties skyriuje nustatytų reikalavimų, nebus priimamas.

Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Vartotojas raštu pareikalauja Paslaugų teikėjo per 5 (penkias) darbo dienas nuo Vartotojo rašto gavimo dienos pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis.

Jei Paslaugų teikėjas nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), Vartotojas turi teisę nutraukti Sutartį ir pareikalauti garanto (laiduotojo) sumokėti Sutarties įvykdymo užtikrinimo sumą.

Sutarties įvykdymo užtikrinimas yra neatskiriama Sutarties dalis;

20.20. visą Sutarties vykdymo laikotarpį mokėti Nurodytiems darbuotojams ne mažesnio nei .......... Eur dydžio darbo užmokesčio mėnesio medianą *(nurodomas ne mažesnis nei Preliminariosios sutarties 3 priedo 2 lentelėje nurodytas dydis)*.

Jei šiame papunktyje nurodyto Paslaugų teikėjo įsipareigojimo nevykdymo atvejis nustatomas daugiau kaip 2 (du) kartus ar Paslaugų teikėjas (-ai) nevykdo 20.14 ir / ar 20.21 papunkčiuose nurodytų įsipareigojimų, Vartotojas turi teisę vienašališkai nutraukti Sutartį su tokiu Paslaugų teikėju, nes tokie pažeidimai laikomi esminiais Sutarties pažeidimais;

20.21. ne rečiau kaip 1 (vieną) kartą kas 6 mėnesius, jei Pagrindinės sutarties paslaugų teikimo trukmė ilgesnė kaip 6 mėnesiai nuo Pagrindinės sutarties įsigaliojimo, arba kartu su galutiniu darbų priėmimo-perdavimo aktu, jei Pagrindinės sutarties paslaugų teikimo trukmė trumpesnė kaip 6 mėnesiai, pateikti Vartotojui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Paslaugų teikėjo Nurodytiems darbuotojams mokamo darbo užmokesčio mėnesio medianą;

20.22. užtikrinti, kad patirtos išlaidos nebūtų deklaruojamos ir apmokėtos daugiau nei vieną kartą, o esant tokioms situacijoms, nedelsdamas informuoti Vartotoją ir grąžinti Vartotojui bet kokias permokėtas sumas per 30 kalendorinių dienų nuo reikalavimo mokėti gavimo. Už laiku negrąžintas sumas Paslaugų teikėjas turi mokėti Vartotojui 0,02 proc. dydžio delspinigius nuo pradelsto mokėjimo sumos už kiekvieną uždelstą dieną, bet ne daugiau kaip 5 proc. nuo įsigytų paslaugų kainos be PVM. Visus su Vartotojui grąžinamų sumų mokėjimais susijusius banko mokesčius apmoka Paslaugų teikėjas.

**VII SKYRIUS**

**ŠALIŲ TEISĖS IR ATSAKOMYBĖ**

21. Vartotojas:

21.1. atsako už atsiskaitymą su Paslaugų teikėju Sutarties V skyriuje nustatyta tvarka;

21.2. Paslaugų teikėjo reikalavimu moka jam 0,02 proc. dydžio delspinigius nuo sąskaitoje faktūroje nurodytos sumos be PVM už kiekvieną uždelstą dieną;

21.3. turi teisę reikalauti, kad Paslaugų teikėjas pašalintų Paslaugų trūkumus, ištaisytų klaidas;

21.4. turi teisę nepriimti sąskaitų faktūrų ir nemokėti už Paslaugas, kol nebus pašalinti trūkumai ir ištaisytos klaidos;

21.5. turi teisę Sutartyje numatytais atvejais nutraukti Sutartį;

21.6. turi teisę vienašališkai nutraukti Sutartį VPĮ 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;

21.7. turi teisę tikrinti teikiamų paslaugų eigą ir kokybę, nesikišant į Paslaugų teikėjo ūkinę komercinę veiklą;

21.8. turi teisę duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą ir jei tai neprieštarauja Sutarties nuostatoms bei sąlygoms;

21.9. turi teisę nemokėti už nekokybiškai suteiktas Paslaugas, arba atsiradus trūkumų, defektų ir (ar) netikslumų, sustabdyti Paslaugų teikimą, iki trūkumai, defektai ir (ar) netikslumai bus pašalinti;

21.10. turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Paslaugų teikėjui mokėtinas sumas;

21.11. gali tiesiogiai atsiskaityti su subteikėjais. Apie šią galimybę Vartotojas subteikėją informuoja atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Paslaugų teikėju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Preliminariosios sutarties vykdymo;

21.12. turi teisę bet kuriuo Sutarties vykdymo metu patikrinti, ar Paslaugų teikėjas laikosi Sutarties 20.20 papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą Nurodytiems darbuotojams. Tuo atveju, jei nustatoma, kad Paslaugų teikėjas nesilaiko įsipareigojimų, nurodytų Sutarties 20.20 ir 20.21 papunkčiuose, Vartotojas privalo reikalauti iš Paslaugų teikėjo sumokėti 2 000 Eur baudą už kiekvieną pažeidimo mėnesį, tarp jų ir jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys);

21.13. turi teisę reikalauti iš Paslaugų teikėjo sumokėti Sutartyje numatytas baudas ar šias baudas išskaičiuoti iš Paslaugų teikėjui priklausančių mokėjimų.

22. Paslaugų teikėjas:

22.1. atsako už Sutartimi prisiimtų įsipareigojimų vykdymą kokybiškai ir laiku;

22.2. garantuoja Paslaugų kokybę ir patvirtina, kad Paslaugos teikiamos pagal teisės aktų reikalavimus, jų nepažeidžiant;

22.3. turi teisę savo sutartinių įsipareigojimų vykdymui pasitelkti subteikėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti turi pranešti Vartotojui tuo metu žinomų subteikėjų pavadinimus, kontaktinius duomenis ir jų atstovus, pateikdamas subteikėjų sąrašą (49.6 papunktis), taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus;

22.4. Sutarties vykdymo metu gali pakeisti (Vartotojui pareikalavus – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Vartotoją, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai privalo pateikti Sutarčiai vykdyti privalomus (jei tokių yra) atestatus, licencijas ir pan., ir subteikėjo pašalinimo pagrindų nebuvimą patvirtinančius dokumentus (tuo atveju, jei keičiamas subteikėjas, kurio pajėgumais remiamasi). Vartotojui pareikalavus, jei Vartotojui kyla abejonių dėl subteikėjo atitikties VPĮ 46 straipsnyje nurodytiems pašalinimo pagrindams, subteikėjas yra įtrauktas į nepatikimų tiekėjų sąrašą ar melagingą informaciją pateikusių tiekėjų sąrašą ir pan., Paslaugų teikėjas privalo pateikti ir pakeisto ar naujo subteikėjo, kurio pajėgumais Paslaugų teikėjas nesiremia, pašalinimo pagrindų nebuvimą patvirtinančius dokumentus. Gavęs tokį pranešimą, Vartotojas, jei pateikti Sutarčiai vykdyti būtini dokumentai ir nėra subteikėjo pašalinimo pagrindų (tuo atveju, jei keičiamas subteikėjas, kurio pajėgumais remiamasi), kartu su Paslaugų teikėju sudaro susitarimą dėl subteikėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Vartotojo ir tokio pakeitimo neįforminęs susitarimu dėl Sutarties pakeitimo. Jei pakeisto ar pasitelkto naujo subteikėjo padėtis atitinka bent vieną pagal VPĮ 46 straipsnį nustatytą pašalinimo pagrindą, Vartotojas reikalauja, kad Tiekėjas per Vartotojo nustatytą terminą pakeistų minėtą subteikėją reikalavimus atitinkančiu subteikėju;

22.5. turi teisę gauti Sutartyje numatytą užmokestį už kokybiškas Paslaugas ir reikalauti, kad Vartotojas vykdytų kitus Sutartimi prisiimtus įsipareigojimus.

23. Paslaugų teikėjui vengiant vykdyti sutartinius įsipareigojimus arba nepašalinus trūkumų per nustatytą terminą, Vartotojas turi teisę nustatyta tvarka nutraukti Sutartį ir organizuoti naujas Sutarties sudarymo procedūras.

24. Paslaugų teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.

25. Paslaugų teikėjas, nesuteikęs Paslaugų Sutartyje numatytu laiku, įsipareigoja sumokėti Vartotojui 0,02 proc. dydžio delspinigius už kiekvieną pavėluotą dieną nuo visos įsigytų Paslaugų kainos be PVM ir atlyginti Vartotojui dėl to patirtus nuostolius, kurių nepadengia minėtos netesybos.

26. Paslaugų teikėjas, nepašalinęs trūkumų, defektų ir (ar) netikslumų per Vartotojo nurodytą laiką, įsipareigoja sumokėti Vartotojui 0,02 proc. dydžio delspinigius už kiekvieną uždelstą dieną nuo nupirktų Paslaugų sumos be PVM ir atlyginti Vartotojui dėl to patirtus nuostolius, kurių nepadengia minėtos netesybos.

27. Nepašalinus trūkumų, defektų ir (ar) netikslumų per nustatytą laiką, Vartotojas turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Paslaugų teikėjui pagal Sutartį mokėtinas sumas. Nustačius Vartotojo patirtus su trūkumų, defektų ir (ar) netikslumų šalinimu susijusius nuostolius, Vartotojas per protingą terminą apie tai informuos Paslaugų teikėją. Tokiu atveju Paslaugų teikėjas privalės atlyginti visus Vartotojo patirtus su trūkumų, defektų ir (ar) netikslumų šalinimu susijusius nuostolius.

28. Paslaugų teikėjui tinkamai nevykdant Sutarties 1 priede „Paslaugų techninė specifikacija“ nustatytų funkcijų, Vartotojas gali inicijuoti statinio statybos techninio prižiūrėtojo (-ų) atestato, suteikiančio teisę eiti statinio statybos techninio prižiūrėtojo pareigas, atėmimo procedūras.

29. Sutarties galiojimo metu Vartotojas gali skirti Paslaugų teikėjui baudas už šiuos Paslaugų teikimo pažeidimus, apie tai raštu informavęs Paslaugų teikėją ir šias baudas išskaičiuojant iš Paslaugų teikėjui priklausančių mokėjimų:

29.1. už Sutarties 1 priede „Paslaugų techninė specifikacija“ nurodytų reikalavimų nevykdymą ar netinkamą vykdymą – 300 Eur už kiekvieną tokį nustatytą atvejį;

29.2. Sutarties galiojimo metu už netinkamus, neteisingus ar neteisėtus sprendimus, įskaitant, bet neapsiribojant, įvairias klaidas pasirašant atliktų statybos darbų aktus, gavęs Vartotojo pranešimą, Paslaugų teikėjas įsipareigoja sumokėti Vartotojui 10 proc. dydžio baudą nuo Sutartimi nupirktų Paslaugų kainos (be PVM), kuri bus laikoma Vartotojo minimaliais nuostoliais, ir atlyginti kitus Vartotojo nuostolius, kurių nepadengia nurodytos netesybos;

29.3. Vartotojui nustačius darbų pakeitimuose klaidų, Paslaugų teikėjas įsipareigoja sumokėti Vartotojui 1 proc. dydžio nuo pakeitimo vertės be PVM baudą;

29.4. Vartotojui nustačius rangovo pateiktuose atliktų darbų aktuose, kuriuos yra pasirašęs statinio statybos techninis prižiūrėtojas, faktinių kiekių ar kainos neatitikimų, Paslaugų teikėjas įsipareigoja sumokėti Vartotojui 1 000 Eur dydžio baudą už kiekvieną atvejį. Taip pat, Vartotojui pareikalavus ir jam dalyvaujant, Paslaugų teikėjas organizuoja atliktų darbų kiekių nustatymą matuojant;

29.5. Vartotojui nustačius, kad neatlikti reikalingi kontroliniai bandymai, Paslaugų teikėjas įsipareigoja sumokėti Vartotojui 500 Eur dydžio baudą už kiekvieną nustatytą atvejį;

29.6. jei Paslaugų teikėjo paskirtas statinio statybos techninės priežiūros vadovas / kultūros paveldo apsaugos specialistas netinkamai vykdo savo pareigas arba Paslaugų teikėjo Paslaugas teikiantys specialistai neturi teisės teikti Sutartyje nurodytų statinio statybos techninės priežiūros paslaugų ar / ir Paslaugų teikėjas jų nepakeičia kitu specialistu (reikiamos kvalifikacijos), Paslaugų teikėjas įsipareigoja sumokėti Vartotojui 500 Eur dydžio baudą. Antras ir paskesni tokie pažeidimai laikomi esminiu Sutarties pažeidimu, kaip nurodyta Sutarties 36.1 papunktyje, ir Vartotojas turi teisę vienašališkai nutraukti Sutartį su Paslaugų teikėju.

29.7. Vartotojui nustačius, kad objekte panaudotų statybos produktų bei įrenginių kokybė neatitinka statinio projekto, normatyvinių statybos techninių dokumentų, Paslaugų teikėjas įsipareigoja sumokėti Vartotojui 10 000 Eur dydžio baudą už kiekvieną neatitikimą.

30. Paslaugų teikėjas (kartu su statinio projektuotoju ir rangovu) Lietuvos Respublikos civilinio kodekso ir Lietuvos Respublikos statybos įstatymo nustatyta tvarka atsako už statinio sugriuvimą ar per garantinį terminą nustatytus defektus.

**VIII SKYRIUS**

**SUTARTIES GALIOJIMAS**

31. *(Taikoma, kai pradinės Sutarties vertė yra mažesnė nei 10 000 Eur):*

Sutartis įsigalioja, kai Šalys ją pasirašo kvalifikuotais elektroniniais parašais, ir galioja iki visiško sutartinių įsipareigojimų įvykdymo, t. y. iki bus įvykdyti visi pagal objekto rangos darbų sutartį prisiimti įsipareigojimai ir surašytas statybos darbų užbaigimo dokumentas, arba iki Sutarties nutraukimo. Sutarties galiojimo pasibaigimas neatleidžia Šalių nuo sutartinių įsipareigojimų įvykdymo.

31. *(Taikoma, kai pradinės Sutarties vertė yra 10 000 Eur ar didesnė):*

Sutartis įsigalioja, kai Šalys ją pasirašo kvalifikuotais elektroniniais parašais ir Paslaugų teikėjas pateikia Sutarties 20.19 papunktyje nustatyto dydžio Sutarties įvykdymo užtikrinimą, išduotą banko ar kredito unijos, ar draudimo bendrovės, ar kito turinčio teisę verstis šia veikla garantuotojo, galiojantį iki Sutarties galiojimo termino pabaigos, ir jo apmokėjimą patvirtinantį dokumentą. Atlikus šiuos veiksmus, Sutarties įsigaliojimo diena laikytina jos pasirašymo diena. Nepateikus 20.19 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento, Sutartis laikoma neįsigaliojusia. Sutartis galioja iki visiško sutartinių įsipareigojimų įvykdymo, t. y. iki bus įvykdyti visi pagal objekto rangos darbų sutartį prisiimti įsipareigojimai ir surašytas statybos darbų užbaigimo dokumentas, arba iki Sutarties nutraukimo. Sutarties galiojimo pasibaigimas neatleidžia Šalių nuo sutartinių įsipareigojimų įvykdymo.

32. Paslaugų teikėjas Paslaugas privalo teikti iki visiško Sutarties įsipareigojimų įvykdymo. Paslaugų teikimo termino ir Sutarties galiojimo pabaiga priklausys nuo konkrečios statybos darbų sutarties ar statybos darbų sutarčių grupės, kurioms bus teikiamos Paslaugos, vykdymo terminų ir nuo statybos darbų sutarčių sutartinių įsipareigojimų visiško įvykdymo termino.

33. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

34. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis. Šalims nesutarus dėl Sutarties sąlygų keitimo, sprendimo teisę turi Vartotojas.

35. Sutartis gali būti nutraukta prieš terminą abiejų Šalių susitarimu Lietuvos Respublikos teisės aktų nustatyta tvarka.

36. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 14 (keturiolika) kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus ir tai yra esminis Sutarties pažeidimas. Esminiu Sutarties pažeidimu laikoma, jeigu:

36.1. Paslaugų teikėjo paskirtas statinio statybos techninės priežiūros vadovas / kultūros paveldo apsaugos specialistas netinkamai vykdo savo pareigas arba paaiškėja, kad Paslaugų teikėjo nurodytas statinio statybos techninės priežiūros vadovas / kultūros paveldo apsaugos specialistas neturi teisės vykdyti Sutartyje nurodyto statinio statybos priežiūros paslaugų ir Paslaugų teikėjas jo nepakeičia kitu specialistu (reikiamos kvalifikacijos) ir jam buvo 2 (du) kartus pritaikyta bauda, nurodyta Sutarties 29.6 papunktyje;

36.2. vykstant statybos darbams, ilgiau kaip 5 (penkias) darbo dienas statinio statybos techninės priežiūros vadovas nesilanko statybos darbų objekte;

36.3. Paslaugų teikėjas nesilaiko Sutartyje nustatytos specialistų pasitelkimo / keitimo tvarkos, nustatytos Sutarties 20.16 papunktyje;

36.4. Paslaugų teikėjas iki statybų pradžios nepateikia civilinės atsakomybės draudimo faktą įrodančių dokumentų;

36.5. *(Taikoma, kai pradinės Sutarties vertė yra 10 000 Eur ar didesnė):*

Paslaugų teikėjas nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), kaip nustatyta Sutarties 20.19 papunktyje;

36.6. Paslaugų teikėjui iškeliama bankroto byla, jis likviduojamas ar sustabdoma jo veikla;

36.7. Paslaugų teikėjas vienašališkai pakeičia ar pasitelkia naujus subteikėjus, apie tai neinformavęs Vartotojo;

36.8. Vartotojas vėluoja apmokėti Paslaugų teikėjo tinkamai pateiktas sąskaitas faktūras daugiau nei 60 kalendorinių dienų nuo jų gavimo dienos;

36.9. Paslaugų teikėjas nevykdo įsipareigojimų, susijusių su Mediana, kaip nurodyta Sutarties 20.14, 20.20 ir 20.21 papunkčiuose;

36.10. Paslaugų teikėjas pažeidžia Preliminariosios sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;

36.11. kitais Sutartyje nurodytais atvejais.

37. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

38. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

39. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

40. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**X SKYRIUS**

**KITOS SĄLYGOS**

41. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

42. Iškilusius nesutarimus Šalys sprendžia derybų būdu, nesusitarusios per 1 mėnesį – Lietuvos Respublikos įstatymų nustatyta tvarka.

43. Pirkimas laikomas žaliuoju pirkimu, nes perkama nematerialaus pobūdžio paslauga (kuri aprašyta techninėje specifikacijoje ir Pagrindinės sutarties projekte), kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.3 p.).

44. Vykdydamos Sutartį, Šalys vadovaujasi Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

45. Pasikeitus Šalių adresams ir rekvizitams, Šalys privalo nedelsdamos apie tai informuoti viena kitą.

46. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

47. Sutarties atsakingi asmenys, paskirti Vartotojo vadovo 202.... m. ...................d. įsakymu Nr. .............:

47.1. už Paslaugų teikėjo Pasiūlymo, Sutarties, jos pakeitimų (jei tokių bus) paskelbimą – *(nurodyti vardą, pavardę, pareigas)*;

47.2. už Sutarties vykdymą – *(nurodyti vardą, pavardę, pareigas)*.

48. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku šiais adresais:

48.1. Vartotojui – .................................., LT-............ Kaunas;

48.2. Paslaugų teikėjui –...................................................

49. Prie Sutarties pridedami dokumentai:

49.1. Paslaugų techninė specifikacija (1 priedas), ..... l.;

49.2. Kvietimo pateikti pasiūlymus atnaujinto varžymosi metu pagal (nurodyti datą ir Nr.) susisiekimo komunikacijų statybos darbų, kurių vertė yra mažesnė kaip 500 tūkst. Eur be PVM, techninės priežiūros paslaugų pirkimo preliminariąją sutartį Nr. ................. (su priedais) kopija, ..... l.;

49.3. Paslaugų teikėjo atnaujinto varžymosi metu pateikto pasiūlymo (su priedais) kopija, ..... l.;

49.4. Paslaugų teikėjo vadovaujančių specialistų ir asmenų, atsakingų už sutarties vykdymą, sąrašas, ..... l.;

49.5. Statinio statybos techninio prižiūrėtojo civilinės atsakomybės draudimo liudijimo patvirtinta kopija, ..... l.;

49.6. Subteikėjų ir jiems perduodamų teikti paslaugų sąrašas (pridedama, jei yra pasitelkiami subteikėjai), ..... l.;

49.7. Sutarties įvykdymo užtikrinimas *(pridedama, jei reikalaujama)*, ..... l.

**XI SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Vartotojas Paslaugų teikėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_  Vartotojo kodas \_\_\_\_\_\_\_\_\_\_\_  Adresas\_\_\_\_\_\_\_\_\_, LT\_\_\_\_\_ Kaunas  A. s. LT \_\_\_\_\_\_\_\_\_\_\_\_\_\_\_\_\_  Bankas\_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ |  |
| Vartotojo vadovas ar jo įgaliotas asmuo |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (Data) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)    (Data) |